Spionen

Spionen er en norsk dramafilm fra 2019, produsert av 4 1/2 Film. Håkon Øverås og Karin Julsrud er produsenter, og Jens Jonsson er filmens regissør. Filmen er basert på skuespilleren Sonja Wigerts liv som dobbeltagent under andre verdenskrig. Manus er ved Harald Rosenløw Eeg og er basert på Iselin Theiens biografi om Sonja Wigert.

Hovedrollen som Sonja Wigert spilles av Ingrid Bolsø Berdal, og Rolf Lassgård spiller den svenske etterretningsagenten Thorsten Akrell.

Filmen handler om Sonja Wigerts virksomhet som dobbeltagent i Oslo og Stockholm under andre verdenskrig. 

Under Amandaprisen 2020 vant  klassen for beste kostyme og Siw Järbyn for beste maske/sminke. I tillegg ble skuespilleren Alexander Scheer nominert til beste mannlige birolle for sin innsats i filmen. Skuespilleren Ingrid Bolsø Berdal var også nominert til Kanonprisen 2019 i klassen beste kvinnelige hovedrolle.

Handling 
Handlingen starter i Stockholm i 1941, som var nøytrale under andre verdenskrig. Den norske film-stjernen Sonja Wigert forelsker seg i den ungarske diplomaten Andor Gellért, midt under krigen som raser i resten av Europa. Når hun takker nei til et kultur-arrangement på Skaugum, havner hun på kant med selveste rikskommissær Josef Terboven - som svarer med å arrestere faren hennes.

Sonja Wigert begynner derfor å samarbeide med den svenske sikkerhetstjenesten for å få faren løslatt, og hun forsøker å infiltrere nazistene i Oslo. Men Wigert setter ikke bare sitt eget liv på spill. Snart blir hennes livs kjærlighet dratt inn i hennes nye liv som spion.

Skuespillere 
 Ingrid Bolsø Berdal som Sonja Wigert
 Rolf Lassgård som Thorsten Akrell
 Damien Chapelle som Andor Gellért
 Alexander Scheer som Josef Terboven
 Erik Hivju som Sigvald Hansen
 Edvin Endre som Patrik Olsson
 Johan Widerberg som Baron Bernd von Gossler
 Gitte Witt som Vibeke Falk
 Julius Feldmeier som Wilhelm Müller-Scheld
 Ingrid Vollan som Carmen Kirsebom
 Anders T. Andersen som Leif Sinding
 Johannes Kuhnke som Karl Gerhard
 Claes Ljungmark som Carl Petersén
 Fredrik Lycke som August Finke
 Jakob Diehl som Heinrich Fehlis
 Daan Aufenacker som Hans Thomsen
 Albin Grenholm som Torsten Flodén
 Jesper Malm som Henry Gleditsch

Priser og nominasjoner

Referanser

Eksterne lenker 
 
 

Filmer fra 2019
Norske dramafilmer
Norskspråklige filmer
Norske filmer fra 2010-årene
Amandaprisen 2020